**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅԱՍՏԱՆԻ ԱՆԿԱԽՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ**

Սիրելի՛ հայրենակիցներ,

Սրտանց շնորհավորում եմ բոլորիդ Հայաստանի Հանրապետության անկախության օրվա՝ սեպտեմբերի 21-ի առթիվ։

Սեպտեմբերի 21-ը մեր ժողովրդի համար խորհրդանշական օր է՝ երբ ամրագրվեց հայ ժողովրդի կամքը՝ ապրել ազատ և անկախ երկրում։ Անկախությունը երբեք պարզապես պետական տիրապետություն չէ, այն մեր ինքնության, մեր արժեքների և ապագայի հանդեպ պարտավորություն է։

Անկախությունը մեզ հիշեցնում է, որ յուրաքանչյուր ոք ունի իր դերը հայրենիքի բարգավաճման և անվտանգության ապահովման գործում, որ ամեն մի սերունդ պետք է պահպանի այն ազատությունն ու արժանապատվությունը, որը հասել է մեզ՝ մեծ զոհողությունների գնով։

Թող մեր անկախությունն ապրի մեր յուրաքանչյուր քայլի մեջ, մեր մտքում ու գործում, և մեզ միավորի՝ որպես ազատ, գիտակից ու պատասխանատու ազգ։ Մաղթում եմ մեր հայրենիքին խաղաղություն, ուժ և բարգավաճում, իսկ յուրաքանչյուր ընտանիքի՝ երջանկություն, հուսալից ապագա և միասնականություն։

Կեցցե՛ անկախ Հայաստանի Հանրապետությունը,

Կեցցե՛ խաղաղությունը,

Շնորհավո՛ր Անկախության օր։

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***